VÝBEROVÉ KONANIE NA FUNKCIU HLAVNÝ KONTROLÓR OBCE
Obec Hrachovište vypisuje výberové konanie na funkciu
Hlavný kontrolór obce Hrachovište
V súlade s § 18a ods.2 zák.369/1990 Z.z. o obecnom zriadení, v znení neskorších predpisov.
Kandidát na funkciu hlavného kontrolóra obce Hrachovište zašle alebo odovzdá písomnú žiadosť s predpísanými náležitosťami a prílohami (viď. nižšie) do 5.8.2026 do 16,00 hod. na 
Obecnom úrade v Hrachovišti č.255, 91616 v uzavretej obálke označenej
„Voľba hlavného kontrolóra – neotvárať!“
Výberové konanie sa uskutoční 19.08.2026 na Obecnom úrade v Hrachovišti na zasadnutí Obecného zastupiteľstva. Spôsob voľby hlavného kontrolóra sa uskutoční verejným hlasovaním. Jeho funkčné obdobie je na 6 rokov , začína sa od 1.9.2026.
Pracovný úväzok je: 3 hodiny týždenne. Plat hlavného kontrolóra bude určený v súlade s § 18 c) zákona č.369/1990 Zb. o obecnom zriadení. Plat hlavného kontrolóra je súčinom priemernej mesačnej mzdy zamestnanca v národnom hospodárstve, vyčíslenej na základe údajov Štatistického úradu Slovenskej republiky za predchádzajúci kalendárny rok, a koeficientu podľa počtu obyvateľov obce.
 Predpokladaný plat pri uvedenom úväzku a počtu obyvateľov obce Hrachovište  je približne 166 € mesačne v hrubom.
Požiadavky a náležitosti prihlášky
· ukončené minimálne úplné stredné vzdelanie
· písomný súhlas so zverejnením osobných údajov na účel vykonania voľby v zastupiteľstve
· úradne overená fotokópia príslušného dokladu o najvyššom dosiahnutom vzdelaní
· profesijný životopis 
· údaje potrebné na vyžiadanie výpisu z registra trestov:
a) meno, priezvisko, rodné priezvisko, dátum narodenia, rodné číslo, miesto a okres narodenia, adresu trvalého pobytu a u osoby narodenej v cudzine aj štát narodenia, štátne občianstvo, pohlavie, meno, priezvisko a rodné priezvisko rodičov
· znalosť základných noriem samosprávy a účasť na výberovom konaní
· 
Všeobecné podmienky:
· hlavný kontrolór je volený obecným zastupiteľstvom na  6 rokov, je pracovníkom obce a za svoju činnosť zodpovedá zastupiteľstvu obce, ktorému podáva správu o svojej činnosti
· funkcia hlavného kontrolóra nie je zlučiteľná s výkonom funkcie poslanca obecného zastupiteľstva, funkcie v štátnej správe, dozornej rade, prípadne v inom kontrolnom orgáne obce
· vykonáva kontrolu úloh obce vyplývajúcich z pôsobnosti a kompetencií obce
 Vykonáva kontrolu:

· nakladania s majetkom obce a s majetkom vo vlastníctve štátu, prípadne vo vlastníctve iných právnických a fyzických osôb, ktorý bol obci zverený
· účtovníctva a pokladničných operácií na obecnom úrade
· príjmovej a výdavkovej časti rozpočtu, jeho zmien a záverečného účtu
· správnosti a opodstatnenosti čerpania finančných prostriedkov obci účelovo poskytnutých, fondov a dotácií
· hospodárenie s finančnými prostriedkami
· plnenie úloh vyplývajúcich zo zákona o obecnom zriadení a rozhodnutí orgánov obce
· dodržiavanie všeobecne záväzných nariadení obce a ostatných vnútorných predpisov obce
Preveruje:
· tvorbu a čerpanie rozpočtu obce
Vypracúva odborné stanoviská:
· k návrhu rozpočtu a záverečnému účtu obce pred ich schválením obecným zastupiteľstvom
· možnosti poskytovania úveru, pôžičky a dotácií
· výsledky kontroly spolu s návrhmi na odstránenie zistených nedostatkov predkladá obecnému zastupiteľstvu
· zúčastňuje sa na zasadnutiach obecného zastupiteľstva s poradným hlasom.
Vyhlasovateľ výberového konania si vyhradzuje právo nezaradiť do výberového konania uchádzačov, ktorí nespĺňajú požadované podmienky.

